CELEX: 32017D0560
Language: da
Date: 2017-03-21 00:00:00
Title: Rådets afgørelse (EU) 2017/560 af 21. marts 2017 om den holdning, der skal indtages på Den Europæiske Unions vegne i Det Blandede Udvalg EU-Mexico om ændringer af bilag III til afgørelse nr. 2/2000 truffet af Det Fælles Råd EF-Mexico den 23. marts 2000 om definition af begrebet produkter med oprindelsesstatus og metoder for administrativt samarbejde (visse produktspecifikke oprindelsesregler for kemikalier)

25.3.2017   
               
               
                  DA
               
               
                  Den Europæiske Unions Tidende
               
               
                  L 80/20
               
            RÅDETS AFGØRELSE (EU) 2017/560
      af 21. marts 2017
      om den holdning, der skal indtages på Den Europæiske Unions vegne i Det Blandede Udvalg EU-Mexico om ændringer af bilag III til afgørelse nr. 2/2000 truffet af Det Fælles Råd EF-Mexico den 23. marts 2000 om definition af begrebet produkter med oprindelsesstatus og metoder for administrativt samarbejde (visse produktspecifikke oprindelsesregler for kemikalier)
      RÅDET FOR DEN EUROPÆISKE UNION HAR —
      under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
      under henvisning til forslag fra Europa-Kommissionen, og
      ud fra følgende betragtninger:
      
                  (1)
               
               
                  Ifølge fælles erklæring V (1) til afgørelse nr. 2/2000 truffet af Det Fælles Råd EF-Mexico (2), der blev oprettet ved aftalen om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side, undertegnet i Bruxelles den 8. december 1997 (3) (»aftalen«), skal Det Blandede Udvalg EF-Mexico, der blev nedsat ved aftalen, undersøge, om det er nødvendigt at forlænge anvendelsesperioden for de oprindelsesregler, der er fastsat i note 2 og 3 til tillæg II(a) til bilag III til afgørelse nr. 2/2000 (»note 2 og 3«), ud over den 30. juni 2003. Denne undersøgelse vedrører produktspecifikke regler i tillæg II til bilag III til afgørelse nr. 2/2000 for visse kemiske produkter henhørende under HS-position 2914 og 2915.
               
            
                  (2)
               
               
                  Den 17. september 2010 vedtog Det Blandede Udvalg EU-Mexico afgørelse nr. 1/2010 (4), hvorved anvendelsesperioden for oprindelsesreglerne i note 2 og 3 blev forlænget for tredje gang. Afgørelse nr. 1/2010 fandt anvendelse indtil den 30. juni 2014.
               
            
                  (3)
               
               
                  Det er hensigtsmæssigt midlertidigt at forlænge anvendelsen af de oprindelsesregler, der er fastsat i note 2 og 3 med virkning fra den 1. juli 2014 indtil den 31. december 2019 i overensstemmelse med principperne for modernisering af aftalen for at sikre kontinuitet med fremtidige produktspecifikke regler.
               
            
                  (4)
               
               
                  Eftersom den forlængelse af anvendelsen af oprindelsesreglerne i note 2 og 3 udløb den 30. juni 2014, er det hensigtsmæssigt at anvende den nye forlængelse med tilbagevirkende kraft fra den 1. juli 2014 for at undgå at afbryde eksisterende økonomiske betingelser.
               
            
                  (5)
               
               
                  Tillæg II til bilag III til afgørelse nr. 2/2000 bør derfor ændres, så anvendelsesperioden for de oprindelsesregler, der er fastsat i note 2 og 3 med virkning fra den 1. juli 2014, forlænges indtil den 31. december 2019.
               
            
                  (6)
               
               
                  For at muliggøre anvendelsen med tilbagevirkende kraft bør fristen for fremlæggelse af oprindelsesbevis i form af et varecertifikat EUR.1 eller en fakturaerklæring forlænges fra to til tre år for de relevante kemiske produkter, der er importeret til Unionen i perioden fra 1. juli 2014 til 30. juni 2015.
               
            
                  (7)
               
               
                  Tillæg V til bilag III til afgørelse nr. 2/2000 bør derfor erstattes.
               
            
                  (8)
               
               
                  Den holdning, som Unionen skal indtage i Det Blandede Udvalg EU-Mexico, bør derfor baseres på det udkast til afgørelse, der er knyttet til nærværende afgørelse —
               
            VEDTAGET DENNE AFGØRELSE:
      Artikel 1
      1.   Den holdning, der skal indtages på Den Europæiske Unions vegne i Det Blandede Udvalg EU-Mexico om ændringer af bilag III til afgørelse nr. 2/2000 truffet af Det Fælles Råd EF-Mexico, baseres på det udkast til afgørelse truffet af Det Blandede Udvalg EU-Mexico, der er knyttet til denne afgørelse.
      2.   Unionens repræsentanter i Det Blandede Udvalg EU-Mexico kan tilslutte sig mindre ændringer af det udkast til afgørelse truffet af Det Blandede Udvalg EU-Mexico, der er omhandlet i stk. 1, uden yderligere afgørelse truffet af Rådet.
      Artikel 2
      Den afgørelse, der træffes af Det Blandede Udvalg EU-Mexico om ændringer af bilag III til afgørelse nr. 2/2000, som er truffet af Det Fælles Råd EF-Mexico, offentliggøres i Den Europæiske Unions Tidende.
      
         Udfærdiget i Bruxelles, den 21. marts 2017.
         
            
               På Rådets vegne
            
            E. SCICLUNA
            
               Formand
            
         
      
      
         (1)  EFT L 245 af 29.9.2000, s. 1167.
      
         (2)  Afgørelse nr. 2/2000 truffet af Det Fælles Råd EF-Mexico den 23. marts 2000 (EFT L 157 af 30.6.2000, s. 10).
      
         (3)  EFT L 276 af 28.10.2000, s. 45.
      
         (4)  Afgørelse nr. 1/2010 truffet af Det Blandede Udvalg EU-Mexico af 17. september 2010 vedrørende bilag III til afgørelse nr. 2/2000 truffet af Det Fælles Råd EU-Mexico om definition af begrebet »produkter med oprindelsesstatus« og metoder for administrativt samarbejde (EUT L 277 af 21.10.2010, s. 30).
      
         UDKAST
         AFGØRELSE Nr. 1/2017 TRUFFET AF DET BLANDEDE UDVALG EU-MEXICO
         af …
         om ændringer af bilag III til afgørelse nr. 2/2000 truffet af Det Fælles Råd EF-Mexico den 23. marts 2000 om definition af begrebet produkter med oprindelsesstatus og metoder for administrativt samarbejde (visse produktspecifikke oprindelsesregler for kemikalier)
         DET BLANDEDE UDVALG HAR —
         Under henvisning til afgørelse nr. 2/2000 truffet af Det Fælles Råd EF-Mexico den 23. marts 2000 (1), og bilag III dertil, særlig artikel 38 i bilag III, og
         ud fra følgende betragtninger:
         
                     (1)
                  
                  
                     I bilag III til afgørelse nr. 2/2000 (»bilag III«) er der fastsat oprindelsesregler for produkter med oprindelse i territorierne for parterne i aftalen om økonomisk partnerskab og politisk samordning og samarbejde mellem Det Europæiske Fællesskab og dettes medlemsstater på den ene side og De Forenede Mexicanske Stater på den anden side, undertegnet i Bruxelles den 8. december 1997 (2) (»aftalen«).
                  
               
                     (2)
                  
                  
                     De produktspecifikke oprindelsesregler, der er fastsat i tillæg II til bilag III for produkter henhørende under HS-position 2914 og 2915 bør ændres, således at der muliggøres midlertidig anvendelse fra den 1. juli 2014 til den 31. december 2019 af de produktspecifikke oprindelsesregler, der er fastsat i note 2 og 3 til tillæg II (a) til bilag III, og bør ajourføres, således at de produktspecifikke oprindelsesregler moderniseres i overensstemmelse med nyere handelsaftaler. Det er hensigtsmæssigt at anvende den nye forlængelse med tilbagevirkende kraft fra den 1. juli 2014 for at undgå en afbrydelse i eksisterende økonomiske betingelser.
                  
               
                     (3)
                  
                  
                     I tillæg V til bilag III fastsættes fristen for hver part til at godtage et varecertifikat EUR.1, der er udstedt efterfølgende, jf. artikel 17, stk. 3, i bilag III, eller for en eksportør til at fremlægge en fakturaerklæring for den importerende parts toldmyndigheder efter eksport af produkterne, jf. artikel 20, stk. 6, i bilag III.
                  
               
                     (4)
                  
                  
                     For produkter henhørende under HS-position 2914 og 2915, der er importeret til EU i perioden fra den 1. juli 2014 til den 30. juni 2015, bør perioden for fremlæggelse forlænges til tre år for at tage hensyn til ændringerne med tilbagevirkende kraft af de produktspecifikke oprindelsesregler for disse produkter.
                  
               
                     (5)
                  
                  
                     Titlen på tillæg V til bilag III bør ændres for at tilpasse den til den ændrede frist for godtagelse af varecertifikater EUR.1 og for at tilpasse den til artikel 17, stk. 3, og artikel 20, stk. 6, i bilag III.
                  
               
                     (6)
                  
                  
                     Bilag III bør ændres i overensstemmelse hermed —
                  
               VEDTAGET DENNE AFGØRELSE:
         Artikel 1
         1.   Tillæg II til bilag III til afgørelse nr. 2/2000 ændres som angivet i bilag I til denne afgørelse.
         2.   Tillæg V til bilag III til afgørelse nr. 2/2000 erstattes som angivet i bilag II til denne afgørelse.
         Artikel 2
         Denne afgørelse træder i kraft den 45. dag efter vedtagelsen.
         Den anvendes fra den 1. juli 2014.
         
            Udfærdiget i …
            
               
                  På Det Blandede Udvalgs vegne
               
            
         
         
            (1)  EUT L 157 af 30.6.2000, s. 10.
         
            (2)  EUT L 276 af 28.10.2000, s. 45.
      
      
         BILAG I
         Tillæg II til bilag III til afgørelse nr. 2/2000 ændres således:
         
                     1)
                  
                  
                     Der indsættes følgende:
                     
                                 »HS-position
                              
                              
                                 Produktbeskrivelse
                              
                              
                                 Bearbejdninger eller forarbejdninger, af materialer uden oprindelsesstatus, som giver det færdige produkt oprindelsesstatus
                              
                           
                                 (1)
                              
                              
                                 (2)
                              
                              
                                 (3) eller (4)
                              
                           
                                 ex 2914  (*1)
                                 
                              
                              
                                 
                                             —
                                          
                                          
                                             Diacetonealkohol
                                          
                                       
                                             —
                                          
                                          
                                             Methylisobutylketon
                                          
                                       
                                             —
                                          
                                          
                                             Mesityloxid
                                          
                                       
                              
                                 Fremstilling på basis af acetone
                              
                              
                                 Fremstilling, ved hvilken en kemisk reaktion finder sted (*2)
                                 
                              
                           
               
                     2)
                  
                  
                     Rækken vedrørende pos. 2915 affattes således:
                     
                                 »HS-position
                              
                              
                                 Produktbeskrivelse
                              
                              
                                 Bearbejdninger eller forarbejdninger, af materialer uden oprindelsesstatus, som giver det færdige produkt oprindelsesstatus
                              
                           
                                 (1)
                              
                              
                                 (2)
                              
                              
                                 (3) eller (4)
                              
                           
                                 2915  (*3)
                                 
                              
                              
                                 Mættede acycliske monokarboxylsyrer og deres anhydrider, halogenider, peroxider og peroxysyrer; halogen-, sulfo-, nitro- og nitrosoderivater deraf, undtagen:
                              
                              
                                 Fremstilling på basis af alle materialer. Værdien af alle anvendte materialer henhørende under pos. 2915  og 2916  må dog ikke overstige 20 % af produktets pris ab fabrik
                              
                              
                                 Fremstilling, ved hvilken værdien af alle anvendte materialer ikke overstiger 40 % af det færdige produkts pris ab fabrik
                              
                           
                                 
                                             —
                                          
                                          
                                             Eddikesyreanhydrid, ethyl- og n-butylacetat, vinylacetat, isopropyl- og methylamylacetat, mono-, di- og trichloreddikesyrer, samt salte og estere deraf
                                          
                                       
                              
                                 Fremstilling på basis af alle materialer. Værdien af alle anvendte materialer henhørende under pos. 2916  må dog ikke overstige 20 % af produktets pris ab fabrik
                              
                              
                                 Fremstilling, ved hvilken en kemisk reaktion finder sted (*4)
                                 
                              
                           
               
            (*1)  Gælder fra den 1. juli 2014 til den 31. december 2019.
         
            (*2)  En »kemisk reaktion« er en proces (herunder en biokemisk proces), som resulterer i et molekyle med en ny struktur ved brydning af intramolekylære bindinger og ved dannelse af nye intramolekylære bindinger eller ved ændring af atomers placering i et molekyle.
         Følgende processer, bør ikke tages i betragtning med henblik på oprindelse:
         
                     a)
                  
                  
                     opløsning i vand eller andre opløsningsmidler
                  
               
                     b)
                  
                  
                     fjernelse af opløsningsmidler, herunder vandopløsningsmidler, eller
                  
               
                     c)
                  
                  
                     tilsætning eller fjernelse af krystalvand.«
                  
               
            (*3)  Gælder fra den 1. juli 2014 til den 31. december 2019.
         
            (*4)  En »kemisk reaktion« er en proces (herunder en biokemisk proces), som resulterer i et molekyle med en ny struktur ved brydning af intramolekylære bindinger og ved dannelse af nye intramolekylære bindinger eller ved ændring af atomers placering i et molekyle.
         Følgende processer, bør ikke tages i betragtning med henblik på oprindelse:
         
                     a)
                  
                  
                     opløsning i vand eller andre opløsningsmidler
                  
               
                     b)
                  
                  
                     fjernelse af opløsningsmidler, herunder vandopløsningsmidler, eller
                  
               
                     c)
                  
                  
                     tilsætning eller fjernelse af krystalvand.«
                  
               
      
         BILAG II
         Tillæg V til bilag III til afgørelse nr. 2/2000 affattes således:
         »
               Tillæg V
               FRIST FOR TOLDMYNDIGHEDERNES GODTAGELSE AF ET VARECERTIFIKAT EUR.1 UDSTEDT EFTERFØLGENDE I OVERENSSTEMMELSE MED ARTIKEL 17, STK. 3, I BILAG III OG FOR FREMLÆGGELSE AF EN FAKTURAERKLÆRING I OVERENSSTEMMELSE MED ARTIKEL 20, STK. 6, I BILAG III
               
                        
                           1.
                        
                        
                           Ved import til Den Europæiske Union: Fristen er to år regnet fra det tidspunkt, hvor de produkter, som det pågældende varecertifikat EUR.1 vedrører, er importeret. For produkter henhørende under HS-position ex 2914 og 2915 som fastsat i bilag II, der er indført i Den Europæiske Union mellem den 1. juli 2014 og den 30. juni 2015, er fristen tre år fra det tidspunkt, hvor de produkter, som det pågældende varecertifikat EUR.1 vedrører, er importeret.
                        
                     
                        
                           2.
                        
                        
                           Ved import til Mexico: Fristen er et år fra det tidspunkt, hvor de produkter, som det pågældende varecertifikat EUR.1 vedrører, er importeret.
                        
                     «